চামড়ার গুঁড়ো খেয়ে বড় হচ্ছে ভেড়ির মাছ। ফলে শরীরে ঢুকছে বিষাক্ত শিশা। প্রোটিনের পরিমাণ বেড়ে মাছের শরীরে তৈরি হচ্ছে ক্রোমিয়াম। ঝালে-ঝোলে সেই বিষ ঢুকছে মানুষের শরীরে। বাড়ছে চামড়ার রোগ। দেখা দিচ্ছে ক্যানসারের আশঙ্কাও।
 ওয়েব ডেস্ক: চামড়ার গুঁড়ো খেয়ে বড় হচ্ছে ভেড়ির মাছ। ফলে শরীরে ঢুকছে বিষাক্ত শিশা। প্রোটিনের পরিমাণ বেড়ে মাছের শরীরে তৈরি হচ্ছে ক্রোমিয়াম। ঝালে-ঝোলে সেই বিষ ঢুকছে মানুষের শরীরে। বাড়ছে চামড়ার রোগ। দেখা দিচ্ছে ক্যানসারের আশঙ্কাও। ছুটির দুপুর। পাতে মাছের নানান পদ। কবজি ডুবিয়ে চেটেপুটে খাচ্ছেন। কিন্তু জানেন কি আপনার শরীরে ঢুকছে বিষাক্ত বিষ? যা ডেকে আনতে পারে ক্যানসারের মতো মারণ রোগ। মাছের শরীরে ঢুকছে বিষাক্ত শিশা, ক্রোমিয়াম। বানতলা লেদার কমপ্লেক্সে যাওয়ার রাস্তা। রাস্তার দুধারে রাখা পশুর চামড়া। শুকানো হচ্ছে সেই চামড়া। তারপর পেল্লাই কড়াইয়ে চাপিয়ে পোড়ানো হচ্ছে সেই চামড়া। তৈরি হচ্ছে কালো লেই। সেখান থেকে আমাদের গন্তব্য সল্টলেকের ভেড়ি। লরিতে চাপিয়ে ঢুকছে সেই কালো লেই। গোবরে মিশিয়ে ওই লেই ছড়িয়ে দেওয়া হচ্ছে জলে। যেখানে বড় হচ্ছে মাছের ঝাঁক।